Document ID: 31984D0007

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Δεκεμβρίου 1983
που τροποποιεί την απόφαση 83/122/ΕΟΚ περί χορηγήσεως χρηματικής βοήθειας στα πλαίσια των ιδιαίτερων μέτρων κοινοτικού ενδιαφέροντος στον τομέα της ενεργειακής στρατηγικής
(Το κείμενο στη γερμανική γλώσσα είναι το μόνο αυθεντικό)
(84/7/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 625/83 του Συμβουλίου της 15ης Μαρτίου 1983 για τον καθορισμό ιδιαίτερων μέτρων κοινοτικού ενδιαφέροντος στον τομέα της ενεργειακής στρατηγικής (1), και ιδίως τα άρθρα 1 και 4,
Εκτιμώντας:
ότι ένα συμπληρωματικό ποσό ύψους 62,4846 εκατομμυρίων ECU πρέπει να χορηγηθεί, ως χρηματική βοήθεια, για τα σχέδια και τα μέτρα που υποβλήθηκαν από την Ομοσπονδιακή Δημοκρατία της Γερμανίας στο πλαίσιο της αποφάσεως 83/122/ΕΟΚ της Επιτροπής (2) ·
ότι πληρούνται οι προϋποθέσεις του κανονισμού (ΕΟΚ) αριθ. 625/83 του Συμβουλίου για τη χορήγηση χρηματικής βοήθειας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 7 του εν λόγω κανονισμού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 83/122/ΕΟΚ τροποποιείται ως εξής:
1. Στο άρθρο 1 το ποσό των «210 εκατομμυρίων ECU» αντικαθίσταται από το ποσό των «272,4846 εκατομμυρίων ECU».
2. Ο πίνακας ο οποίος αποτελεί παράρτημα της εν λόγω αποφάσεως αντικαθίσταται από τον πίνακα ο οποίος επισυνάπτεται στην παρούσα απόφαση.
Άρθρο 2
Η παρούσα απόφαση απευθύνεται στην Ομοσποδιακή Δημοκρατία της Γερμανίας.
Βρυξέλλες, 12 Δεκεμβρίου 1983.

Labels: 2
15
14
18